சுற்றுச்சூழல் மற்றும் வனத்துறை அமைச்சகம்
குப்பை கொட்டுவதற்கு எதிராகவும், இயற்கையோடு இயைந்து வாழ்வதன் அவசியத்தை வலியுறுத்தியும் சென்னை கடற்கரை ஆர்வலர்கள் பசுமை உறுதிமொழி எடுத்து, கையெழுத்து இயக்கம் மேற்கொண்டனர்
உலக சுற்றுச்சூழல் தினம்  என்பது சுற்றுச்சூழலுக்கான விழிப்புணர்வு மற்றும் நடவடிக்கைக்காக நாடு முழுவதும் உள்ள கோடிக்கணக்கான மக்களை ஒன்றிணைக்கும் ஒரு சந்தர்ப்பமாகும். இந்த ஆண்டு, மத்திய அரசின் சுற்றுச்சூழல், வனம் மற்றும் பருவநிலை மாற்ற அமைச்சகம், உலக சுற்றுச்சூழல் தினத்தை மிஷன் லைஃப் என்ற நோக்கத்துடன் கொண்டாட திட்டமிட்டுள்ளது. 2021 இல் கிளாஸ்கோவில் நடந்த சிஓபி 26 உலகத் தலைவர்களின் உச்சி மாநாட்டில், வாழ்க்கை, அதாவது சுற்றுச்சூழலுக்கு உகந்த வாழ்க்கை முறை என்ற கருத்து பிரதமரால் அறிமுகப்படுத்தப்பட்டது.
தேசிய இயற்கை வரலாற்று அருங்காட்சியகம்
தேசிய விலங்கியல் பூங்காவுடன் இணைந்து தேசிய இயற்கை வரலாற்று அருங்காட்சியகம் மிஷன் லைஃப் -இன் வெகுஜன அணிதிரட்டலை ஏற்பாடு செய்தது. இதில் 283 பங்கேற்பாளர்கள் மரத்தை கணக்கெடுத்தல் மற்றும் மிகவும் நிலையான வாழ்க்கை வாழ சுற்றுச்சூழலைப் பாதுகாக்க உறுதிபூண்டனர்.
நிலையான கடற்கரை மேலாண்மைக்கான தேசிய மையம்
சுற்றுச்சூழலுக்கான வாழ்க்கை முறை  இயக்கம் குறித்து பொதுமக்களைச் சென்றடைவதன் தொடர்ச்சியாக, பள்ளிக்கரணை சதுப்பு நிலம், நகர்ப்புற சதுப்பு நிலம் மற்றும் ராம்சார் தளத்தில் சூழல் அறிவோம் என்ற சுற்றுச்சூழல் அமைப்பு இணைந்து இயற்கை நடைப்பயணத்தை ஏற்பாடு செய்தன. இந்நிகழ்வின் ஒரு பகுதியாக, நிலையான கடற்கரை மேலாண்மைக்கான தேசிய மையம் மற்றும் சூழல் அறிவோம் அமைப்பின் விஞ்ஞானிகள் ஈரநில சுற்றுச்சூழல் மற்றும் அது வழங்கும் சேவைகள் குறித்து விளக்கினர். மேலும், சதுப்பு நிலத்தை பாதுகாப்பதன் அவசியத்தை வலியுறுத்தினர். இதில், சென்னையில் உள்ள பல்வேறு பள்ளிகளைச் சேர்ந்த 100 க்கும் மேற்பட்ட மாணவர்களும், 40 ஜாக்கிங் வீரர்களும் கலந்து கொண்டு, பல்வேறு கற்றல் அனுபவங்களை பெற்றனர்.
இயற்கை நடைப்பயணங்களில் பங்கேற்ற அவர்களுக்கு, பல்வேறு வகையான தாவரங்கள் மற்றும் விலங்கினங்களை அவதானிக்க மற்றும் அறிந்துகொள்ள இது வாய்ப்பளித்தது. இந்நிகழ்ச்சியில் குழந்தைகள் மற்றும் பொதுமக்களுக்கு அவர்களின் சுற்றுச்சூழல், வாழ்விடம், இயற்கையோடு இயைந்து வாழ்வதன் அவசியம் குறித்து எளிய முறையில் பயிற்சி அளிக்கப்பட்டது. இந்நிகழ்ச்சியின் ஒரு பகுதியாக, குப்பை கொட்டுவதற்கு எதிராகவும், பிளாஸ்டிக் மாசுபாட்டைக் குறைப்பதற்கும் எதிரான பசுமை உறுதிமொழியை மாணவர்கள் மற்றும் ஓட்டப்பந்தய வீரர்கள் எடுத்துக்கொண்டனர். இந்த நிகழ்வின் ஒரு பகுதியாக ஈரநிலத்தில் பலகைகள், துண்டு பிரசுரங்கள் மற்றும் லைஃப் சின்னங்கள் காட்சிப்படுத்தப்பட்டன. பங்கேற்பாளர்களுக்கு மிஷன் லைஃப்-இன் முக்கியத்துவத்தை என்சிஎஸ்சிஎம் விஞ்ஞானிகள் விளக்கினர்.
சுற்றுச்சூழலுக்கான வாழ்க்கை முறை  இயக்கத்தின் வெகுஜன அணிதிரட்டலின் ஒரு பகுதியாக, சென்னை பெசன்ட் நகர் கடற்கரையில் ஒருமுறை மட்டுமே பயன்படுத்தக்கூடிய பிளாஸ்டிக் தடை மற்றும் சுற்றுச்சூழல் மாற்றுகளின் பயன்பாடு குறித்த விழிப்புணர்வு நிகழ்ச்சிக்கு ஏற்பாடு செய்யப்பட்டிருந்தது. இந்நிகழ்வின் ஒரு அங்கமாக, கடற்கரையோரம் வசிக்கும் மக்கள் குப்பைகளை கொட்டுவதற்கு எதிராகவும், இயற்கையோடு இயைந்து வாழ்வதன் அவசியம் குறித்தும் பசுமை உறுதிமொழி மற்றும் கையெழுத்து இயக்கத்தில் ஈடுபட்டனர். இந்த நிகழ்வின் ஒரு பகுதியாக கடற்கரையில் பலகைகள், துண்டு பிரசுரங்கள் மற்றும் லைஃப் சின்னங்கள் காட்சிப்படுத்தப்பட்டன. 200க்கும் மேற்பட்ட கடற்கரை ஆர்வலர்களுக்கு மிஷன் லைப்பின் முக்கியத்துவத்தை விஞ்ஞானிகள் விளக்கினர். கடலோரப் பாதுகாப்பின் முக்கியத்துவமும் தேவையும், பிளாஸ்டிக் மாசுபாட்டைக் குறைப்பதும் எடுத்துரைக்கப்பட்டது.
இந்திய விலங்கியல் ஆய்வு
மிஷன் லைஃப்பின் கீழ் ஆரோக்கியமான வாழ்க்கை முறையை கடைப்பிடிக்க கிராமப்புற மக்களிடையே விழிப்புணர்வை பரப்புவதற்காக சுற்றுச்சூழலுக்கான வாழ்க்கை முறை  இயக்கத்தின் வெகுஜன அணிதிரட்டலின் ஒரு பகுதியாக, இந்திய விலங்கியல் ஆய்வு மையம், மேற்கு வங்கத்தின் சுந்தரவனத்தில் உள்ள கேனிங்கில் இரத்த தான முகாமை ஏற்பாடு செய்தது., இதில் அருகிலுள்ள கிராமங்களைச் சேர்ந்த சுமார் 120 பங்கேற்பாளர்கள் மற்றும் 68 இரத்த தானம் செய்பவர்கள் நிகழ்ச்சியில் பங்கேற்றனர்.